અમદાવાદ: આંતરરાષ્ટ્રીય બજારમાં ક્રૂડના ભાવમાં ઝડપથી ઘટાડો થતો જોવા મળી રહ્યો છે. અમેરિકાનાં પ્રેશરના કારણે રશિયા અને ક્રૂડનું ઉત્પાદન કરતાં અન્ય દેશો દ્વારા ક્રૂડના ઉત્પાદનમાં વધારો કરવાના સંકેતો અપાતાં ક્રૂડના ભાવમાં ઝડપથી ઘટાડો થતો જોવા મળ્યો છે. બ્રેન્ટ ક્રૂડના ભાવમાં ૧.૮૮ ટકાનો ઘટાડો નોંધાઇ ૭૫.૦૩ ડોલર પ્રતિ બેરલની સપાટીએ ભાવ પહોંચી ગયા છે, જ્યારે નાયમેક્સ ક્રૂડના ૨.૪૩ ટકાના ઘટાડે ૬૬.૨૩ ડોલર પ્રતિ બેરલની સપાટીએ ભાવ જોવા મળ્યા છે.